《丁卯岁归仰天坞故山（二首）》
明代·海岱

松小已逾岭，不归应偶然。
久窥飞鸟意，难定白云天。
夜磬答孤语，秋花照短眠。
清光纷委壑，寒重草堂前。¤

作者简介：吴郡海岱，字闻光。弱冠弃妻子，剃发于马鞍山仰天坞。参憨大师于匡庐，归礼二《楞》幽溪，通唯识，玄谈大义，诸方皆称之。同时有实印字慧持、妙严字端友、际瞻字师星、源际字旷兼，皆吴江少年，苾刍为诗社，以清新之句相尚，而皆早殁。